Arkivsak-dok. 54 - 16 

Saksbehandler: Fridtjov Holm

Behandles av: Møtedato:

Sandnes Eiendomsselskap KF 26.04.2016

**Kostnadsoverslag 0 (K0) for prosjektnr. 40005 - Enova-program energibesparende tiltak i bygg for reduksjon av energibehov.**

**Bakgrunn for saken:**

I ØP2016-2019 ligger følgende beskrivelse av prosjektet:

*Kartlegging har identifisert energisparepotensiale i 10 utvalgte skolebygg som vil gi god mulighet til å oppfylle kommunens mål om redusert energibruk. Kalkulert energibesparing legges inn som innsparing på energiområdet. I økonomiplanen for 2015-2018 (link) var det foreslått å avsette kr 10 millioner årlig i planperioden. Da prosjektet er forsinket, grunnet kapasitetsutfordringer, er bevilgede midler for 2015 videreført til 2016. I 2016 foreslås midlene disponert slik:*

|  |  |  |
| --- | --- | --- |
| **Bygg** | **ENOVA-tiltak i tusen kroner** | **Estimat 2016** |
| Giske ungdomsskole | Ventilasjon | 2 500 |
| Sviland skole | Ventilasjon | 1 200 |
| Trones skole | Tak og ventilasjon | 3 700 |
| Lura skole | Belysning og ventilasjon | 1 200 |
| Lurahammeren skole | Ventilasjon | 1 000 |
| Porsholen skole | Ventilasjon | 1 400 |
| Stangeland skole | Rehabilitering | 2 300 |
| Sørbø skole, Hana skole, Buggeland skole og Øygard ungdomsskole | Installering av energimålere for energioppfølging, inkludert ventilasjon i svømmehall på Øygard ungdomsskole | 700 |
| Øvrige | Ikke prioriterte tiltak per oktober 2015 | 6000 |
|  |  |  |
| **Sum** |  | **20 000** |

|  |  |  |  |  |  |  |
| --- | --- | --- | --- | --- | --- | --- |
| **PROSJEKT** | **TOTAL KALKYLE** | **BEVILGET FØR** | **2016** | **2017** | **2018** | **2019** |
| 40005 | 40 000 |  | 20 000 | 10 000 | 10 000 |  |

I prosjektet er det bevilget 40 mill. kr over en tre års periode, men byggestart i 2016 og forventet ferdigstilling i 2018. I denne saken er det K0 for arbeider planlagt gjennomført i 2016 som legges fram.

**Saksopplysninger:**

Sandnes Eiendomsselskap KF sendte i 2014 søknad til Enova om støtte til ENØK-tiltak i 20 skoler i Sandnes kommune. Tiltakene skal samlet gi en energibesparelse i størrelsesorden 3,1 mill. kWh/ år.

Søknaden til Enova ble godkjent med en støtte på til sammen 3.5 mill. kr.

Bakgrunnen for søknaden er et arbeid med energimerking og energivurdering av skolebygg i kommunen der det ble laget en liste over tiltak som er lønnsomme å gjennomføre med tanke på investeringskostnad opp mot energibesparelser i byggene.

Prosjektet er i tråd med nasjonal klimapolitikk og kommunens vedtatte handlingsplan for energi og klima.

Konsept:

Forprosjekt er igangsatt. Det utbeidet en helhetlig plan for utskiftninger og oppgradering av anleggene beskrevet under. Skolene vil få et eller flere ventilasjonsanlegg byttet ut til mer energibesparende nye anlegg i kombinasjon med behovsstyring til de enkelte bygg eller funksjoner som anleggene betjener. På denne måten vil aggregatene bli optimale i forhold til energiforbruk, samtidig som de kun leverer luft til de rom/ områder som har behov gjennom de normale driftstidene.

Arbeidene består av følgende tiltak:

1. Utskifting av ventilasjonsanlegg
2. Behovsstyring av ventilasjon
3. Etterisolering av tak
4. Utskifting av vinduer
5. Installering av energimålere

Arbeidene vil være i tråd med beskrivelsen i bestillingen av prosjektet.

En har valgt å benytte energirådgivere fra SMI i utarbeidelsen av konsept og funksjonsbeskrivelse til konkurransegrunnlaget.

Anskaffelsen:

Anskaffelsen omfattes Lov om offentlige anskaffelser. I dette prosjektet ser en bruk av entreprenørstyrt entreprise, og bruk av modifiser totalentreprise som egnet entrepriseform. Denne entrepriseformen vil være egent for arbeidene som skal gjennomføres og slik markedet er nå, forventer en at det vil være mulighet for mange tilbydere å delta i konkurransen. Noen mindre bygningsmessige arbeider gjennomføres ved bruk av rammeavtale.

Kostnadsoppstilling for prosjektet i hele perioden:



Fremdrift:

På bakgrunn av skisseprosjektet planlegges utlysning første del av prosjektet (2016 leveranse) på Doffin i slutten av april. En ser for seg at en lyser ut arbeidene for 5 skoler med de neste fem skolene som opsjon i en konkurranse.

Planlagt oppstart av arbeidene er satt til 3. kvartal 2016 med ferdigstilling innen årsskifte.

En ser ikke for seg at skolene skal måtte stenges i byggeperioden, men det vil være behov for tett dialog med skolen både før og under byggeperioden. Fagstab skole er varslet om arbeidene.

**Forslag til vedtak:**

* Kostnadsoverslag K0 for Enova program energibesparende tiltak i skolebygg for reduksjon av energibehov som skal gjennomføres i 2016, godkjennes med en budsjettramme på 20 mill. kr.
* Anbudskonkurranse i modifisert totalentreprise utlyses i april 2016
* Prosjektet ferdigstilles innen årsskifte 2016/2017

Sandnes Eiendomsselskap KF, 19.04.2016

Torbjørn Sterri

daglig leder